Бицен букIана, гIорцIмазда хIажатабги лъун, Гъайил рагIалдасан тIаде рахунаго, вихьун вугин гъезда биччан чугун МахIмуд вачIунев. Гьабизе жо тIагIарай Меседоца абун буго Муида МахIмуд дуда хадув гъечIого диде вуссун хутIизе, дун чохьол унти бахъун бугин чIвадилей йикIинин, дуца рокъое йорчIизе гIамал гьабеян. Гьедин гьабунги буго кIияйго гьудулалъ. Амма МахIмудица Меседухъ берцин тIамун гьечIо ва Муида хадув ун вуго.